**Ministru kabineta rīkojuma projekta**

**"Par apropriācijas pārdali" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republikas Prokuratūras iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prokuratūras finansējums kapitālajām iegādēm ir nepietiekams prokuratūras autoparka un drošības sistēmu atjaunošanai un tehniskajam nodrošinājumam, jo kopš 2009. gada prokuratūrai pamatlīdzekļu iegādei tiek piešķirti tikai 53 560 *euro* gadā, jeb vidēji 1217 *euro* gadā uz vienu prokuratūras struktūrvienību.**Prokuratūras autoparka tehniskais stāvoklis un risinājums daļējai autoparka atjaunošanai**Prokuratūras funkciju nodrošināšanai visā Latvijas Republikas teritorijā tiek izmantoti 42 dienesta automobiļi. Laika posmā no 2011. gada līdz 2016. gadam prokuratūra piešķirtā finansējuma ietvaros bija radusi iespēju daļēji atjaunot nolietoto autoparku, pārdalot atalgojuma fonda līdzekļus uz kapitālajām iegādēm un veicot vairāku automobiļu iegādi, kā arī ar grozījumiem likumā "Par valsts budžetu 2012. gadam" prokuratūrai bija atbalstīta vienreizēja papildu valsts budžeta finansējuma piešķiršana desmit nolietotu automobiļu nomaiņai, un 2016. gadā bija atbalstīta apropriācijas pārdale no jaunajai politikas iniciatīvai "Prokuratūras apsaimniekošanā un lietošanā nodoto nekustamo īpašumu nomas maksa" piešķirtā finansējuma uz kapitālajām iegādēm viena automobiļa iegādei.Tomēr, lai veicinātu efektīvu funkciju izpildi, prokuratūras autoparku ir nepieciešams atjaunot vienmērīgi un regulāri, ik gadu veicot finanšu ieguldījumus nolietotu, fiziski un morāli novecojušu automobiļu nomaiņai.Sakarā ar jauno prokuroru pieņemšanu un vakanto amata vietu pakāpenisku aizpildīšanu, kā arī sakarā ar nepieciešamību prokuroriem un darbiniekiem nodrošināt samaksu par papildus veicamajiem pienākumiem, arī turpmāk veikt atalgojuma fonda līdzekļu pārdali kapitālajām iegādēm, t.sk. autoparka atjaunošanai, prokuratūrai nav iespējams. Šobrīd no 42 lietošanā esošajiem automobiļiem 13 automobiļi ir vienpadsmit gadus veci. Šādu automobiļu uzturēšanai un remontdarbiem katru gadu nepieciešami arvien lielāki finanšu līdzekļi, to ekspluatācija paliek neefektīva un ekonomiski nepamatota. Sakarā ar Tieslietu ministrijas īstenojamo tiesu teritoriālo reformu, kuras rezultātā tiek reorganizētas rajonu tiesas, pievienojot un apvienojot tās ar citām, pēdējā gada laikā prokuratūras autoparka noslodze ievērojami palielinājās un vēl ievērojamāk palielināsies no 2018. gada, kad tiesu teritoriālā reforma Latvijā tiks pabeigta. Ņemot vērā, ka no 2016. gada 1. februāra reforma tika ieviesta Latgales tiesu apgabalā, izveidojot divas rajona (pilsētas) tiesas – Rēzeknes un Daugavpils tiesu, kurām attiecīgi pievienotas Balvu un Ludzas un Preiļu un Krāslavas tiesas, ievērojami palielinājās šo rajonu prokuratūru automobiļu (2006. gada izlaiduma) ekspluatācija un noslodze. Šādas intensīvas noslodzes apstākļos nolietotu automobiļu turpmāka ekspluatācija paliek arvien neefektīvāka un, turklāt, paliek nedroša. Līdz ar to, prokuratūrai neatliekami 2017. gadā jānomaina vismaz divi novecojuši automobiļi Daugavpils prokuratūras un Krāslavas rajona prokuratūras netraucētai funkciju izpildei.Iegādei ir nepieciešami vidējās klases vieglie pasažieru automobiļi ar salīdzinoši augstiem drošības, kvalitātes un funkcionalitātes kritērijiem, ar ekspluatācijas termiņu ne mazāku kā 7-8 gadi. Veicot tirgus izpēti, šādām prasībām atbilstoša automobiļa paredzamā aptuvenā cena ir 23 750 *euro* (ieskaitot pievienotās vērtības nodokli). Divu automobiļu nomaiņai kopsummā nepieciešami **47 500 *euro*.****Prokuratūras drošības sistēma un to tehnisko risinājumu atjaunošana**Saskaņā ar Ministru kabineta 2014. gada 9. jūnija rīkojumu Nr. 281-k "Par Kritiskās infrastruktūras kopumu" Ģenerālprokuratūras ēka iekļauta kritiskās infrastruktūras kopumā kā A kategorijas kritiskās infrastruktūras objekts. Saskaņā ar minētā objekta drošības pasākumu īstenošanu, atbildīgā valsts drošības iestāde rekomendē veikt drošības režīma paaugstināšanu Ģenerālprokuratūras ēkā, Kalpaka bulvārī 6, Rīgā, kā arī citās prokuratūras struktūrvienībās. Turklāt, Ģenerālprokuratūras ēkā saskaņā ar likumu "Par valsts noslēpumu" tiek strādāts ar valsts noslēpumu saturošu informāciju un, pamatojoties uz Ministru kabineta 2004. gada 6. janvāra noteikumiem Nr. 21 "Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi", nepieciešams nodrošināt telpu un drošības infrastruktūras atbilstību minēto noteikumu prasībām.Balstoties uz prokuratūras pieprasījumu jaunajām politikas iniciatīvām 2017.-2019. gadam, prokuratūrai tika atbalstīts un piešķirts papildu finansējums jaunajai politikas iniciatīvai "Prokuratūras drošības sistēmu un to tehnisko risinājumu atjaunošana Nacionālās drošības koncepcijā izvirzīto Latvijas prioritāšu īstenošanas veicināšanai un normatīvo aktu prasību drošības jautājumos ievērošanai". Papildus piešķirtais finansējums dod iespēju pakāpeniski ieviest jaunas un atjaunot novecojušas drošības sistēmas Latvijas Republikas teritorijā izvietotajās prokuratūras struktūrvienībās. Tomēr, lai nodrošinātu normatīvo aktu prasības drošības jautājumos un izpildītu valsts drošības iestādes rekomendāciju veikt drošības režīma paaugstināšanu, papildus šobrīd jau veicamajām darbībām Latvijas Republikas teritorijā izvietotajās prokuratūras struktūrvienībās, prokuratūrai jāveic vēl pasākumu kopums drošības sistēmu un to tehnisko risinājumu atjaunošanai Ģenerālprokuratūras ēkā, Kalpaka bulvārī 6, Rīgā.Aprīkojot Ģenerālprokuratūras ēku, Kalpaka bulvārī 6, Rīgā ar atbilstošām drošības sistēmām, tiktu veicināta izmeklēšanas noslēpuma saglabāšana, valsts īpašuma aizsardzība, preventīvi mazinātos trešo personu iespējamās pretlikumīgās darbības.Minēto pasākumu nodrošināšanai ir nepieciešams papildus veikt drošības tehnikas iegādi, kopsummā **63 592 *euro*** (ieskaitot pievienotās vērtības nodokli) apmērā.**Prokuratūras informācijas sistēmas ProIS tehniskais nodrošinājums**2014.-2016. gadā prokuratūrā tika realizēts nozīmīgs ERAF projekts "Prokuratūras informācijas sistēmas projekts tiesu sistēmas attīstībai" (turpmāk – projekts). Projekta realizācijas rezultātā ir izveidota prokuratūras informācijas sistēma ProIS pamatdarbības procesu, kā arī atbalsta procesu darbības nodrošināšanai visās Latvijas Republikas teritorijā izvietotajās prokuratūras struktūrvienībās, izveidota Sevišķās lietvedības sistēma konfidenciālo, slepeno un sevišķi slepeno dokumentu apstrādei, izveidoti e-pakalpojumi.Sākot ar 2017. gadu, prokuratūras informācijas sistēma ProIS tiek lietota pilnībā un ir galvenais prokuroru darba instruments.Ieviestās informācijas sistēmas ProIS pilnvērtīgai darbībai prokuratūras struktūrvienības (pavisam 45 struktūrvienības) ir jānodrošina ar jaudīgām kopēšanas (multifunkcionālām) iekārtām. 2014.-2016. gadā, iespēju robežās tika nodrošināta multifunkcionālu iekārtu nomaiņa vairākās prokuratūras struktūrvienībās. Tomēr vēl daļai lietošanā esošajiem kopētājiem ir liels nolietojums, zems veiktspējas ātrums, un tie ir morāli novecojuši. 2017. gadā ir nepieciešams nomainīt multifunkcionālās iekārtas sešās prokuratūras struktūrvienībās, kopsummā **48 888 *euro***(ieskaitot pievienotās vērtības nodokli) apmērā.Nesaņemot papildu finansējumu 2017. gadā prokuratūras autoparka un drošības sistēmu atjaunošanai un tehniskajam nodrošinājumam, pieaugs risks, ka prokuratūra nespēs pilnībā nodrošināt prokuratūrai noteikto funkciju izpildi un normatīvo aktu prasību drošības jautājumos ievērošanu.Ņemot vērā iepriekš minēto, lai nodrošinātu Prokuratūras likuma 51. pantā "Prokuratūras materiāltehniskā bāze" noteikto, ka valsts nodrošina prokuratūras iestādes ar dienesta telpām, sakaru līdzekļiem un atbilstošu materiāltehnisko bāzi, prokuratūra ir sagatavojusi Ministru kabineta rīkojuma projektu par pamatbudžeta apropriācijas pārdali no Finanšu ministrijas budžeta apakšprogrammas 41.01.00 "Iemaksas Eiropas Kopienas budžetā" uz Prokuratūras pamatbudžeta programmu 01.00.00 "Prokuratūras iestāžu uzturēšana" **159 980 *euro*** apmērā, lai risinātu neatliekamu prokuratūras autoparka un drošības sistēmu atjaunošanas jautājumu, kā arī veiktu tehnikas iegādi prokuratūrai noteikto funkciju izpildei.  |
| 3. | Projekta izstrādē iesaistītās institūcijas | Ģenerālprokuratūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem****2017** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.1.1. Finanšu ministrijas budžeta apakšprogramma 41.01.00 “Iemaksas Eiropas Kopienas budžetā” | 289 800 000 | -159 980 | 0 | 0 | 0 |
| 2.1.2. Prokuratūras pamatbudžeta programma 01.00.00 “Prokuratūras iestāžu uzturēšana” | 23 939 787 | 159 980 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | IzdevumiVeicot tirgus izpēti, prokuratūras prasībām atbilstoša automobiļa paredzamā aptuvenā cena ir 23 750 *euro* (ieskaitot pievienotās vērtības nodokli), divu automobiļu nomaiņai kopsummā nepieciešami **47 500 *euro***.Drošības tehnikas iegāde:

|  |  |  |  |
| --- | --- | --- | --- |
| Nosaukums | Skaits | Cena (ar PVN), *euro* | Summa (ar PVN ), *euro* |
| Video novērošanas serveris ar programmatūru (IP video novērošanas kamerām) | 1 | 8630 | 8630 |
| Cieto disku masīvs video ierakstu uzglabāšanai vismaz 96 TB | 1 | 25 750 | 25 750 |
| Nepārtrauktās barošanas iekārta 5000VA, 230V, Rackmount | 1 | 3145 | 3145 |
| Video novērošanas programmatūras licence | 1 | 8068 | 8068 |
| Komutators IP videonovērošanas sistēmai, 48 porti, POE+ | 2 | 2950 | 5900 |
| Darba apliecību un piekļuves kontroles sistēmas karšu apdrukas printeris | 1 | 12 099 | 12 099 |
| KOPĀ |  |  | **63 592** |

Multifunkcionālo iekārtu iegāde:

|  |  |  |  |
| --- | --- | --- | --- |
| Nosaukums | Skaits | Cena (ar PVN)*euro* | Summa (ar PVN ),*euro* |
| Multifunkcionāla biroja iekārta ar vismaz 35 lapu apstrādes (drukas) ātrumu | 3 | 6506 | 19 518 |
| Multifunkcionāla biroja iekārta ar vismaz 60 lapu apstrādes (drukas) ātrumu | 3 | 9790 | 29 370 |
| KOPĀ |  |  | **48 888** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrijas apakšprogrammā 41.01.00 *"Iemaksas Eiropas Kopienas budžetā"* ir izveidojusies valsts budžeta līdzekļu ekonomija, ņemot vērā Eiropas Savienības budžeta grozījumu samazinošo ietekmi uz dalībvalstu iemaksām, Padomdevējas komitejas pašu resursu jautājumos (ACOR) sanāksmē apstiprinātās pašu resursu prognozes, kā arī Eiropas Komisijas atjaunoto informāciju par 2017. gada Eiropas Savienības budžeta grozījumu sagaidāmo ietekmi uz dalībvalstu iemaksām. Līdz ar to ir iespējams veikt apropriācijas pārdali uz Prokuratūras budžeta programmu 01.00.00 *"Prokuratūras iestāžu uzturēšana"* 159 980 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ģenerālprokuratūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde veicina prokuratūrai noteikto funkciju izpildi. Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Mickāne 67044512

Ineta.Mickane@lrp.gov.lv